बेटियों के साथ मेट्रो के सामने कूदी महिला  
सीलमपुर मेट्रो स्टेशन पर सोमवार सुबह एक महिला अपनी दो बेटियों के साथ मेट्रो ट्रेन के आगे कूद गई।
सीलमपुर मेट्रो स्टेशन पर सोमवार सुबह एक महिला अपनी दो बेटियों के साथ मेट्रो ट्रेन के आगे कूद गई। महिला की स्थिति गम्भीर है, जबकि उसकी दोनों बच्चियां सुरक्षित हैं। महिला के यह कदम उठाने की वजह पारिवारिक विवाद माना जा रहा है।पुलिस के अनुसार, 32 वर्षीया महिला अपनी चार साल और दो साल की दो बेटियों के साथ मेट्रो के आगे कूद गई। लेकिन वे रेलवे ट्रैक के बीच गिर गईं। लोगों द्वारा अलार्म बजाने के बाद जब तक ट्रेन रुकती, उसके दो डिब्बे उन पर से गुजर गए थे। लेकिन ट्रैक के बीच होने की वजह से वे बच गईं।इस घटना में हालांकि वे घायल हो गईं। उन्हें गुरु तेग बहादुर अस्पताल में भर्ती कराया गया है। महिला की स्थिति गम्भीर है, जबकि उसकी एक बेटी को मामूली चोट आई है और एक पूरी तरह ठीक है। घटना सुबह करीब आठ बजे की है। पुलिस के अनुसार, ऐसा जान पड़ता है कि महिला ने पारिवारिक विवाद की वजह से यह कदम उठाया।